CELEX: 32018D0935
Language: fi
Date: 2018-06-28 00:00:00
Title: Komission täytäntöönpanopäätös (EU) 2018/935, annettu 28 päivänä kesäkuuta 2018, Bangladeshista peräisin olevien betelköynnöksen lehtiä (”Piper Betle”) sisältävien tai niistä koostuvien elintarvikkeiden tuonnin väliaikaisesta keskeyttämisestä annetun täytäntöönpanopäätöksen 2014/88/EU muuttamisesta sen soveltamisajan osalta (tiedoksiannettu numerolla C(2018) 3997) (ETA:n kannalta merkityksellinen teksti.)

2.7.2018   
            
            
               FI
            
            
               Euroopan unionin virallinen lehti
            
            
               L 165/40
            
         KOMISSION TÄYTÄNTÖÖNPANOPÄÄTÖS (EU) 2018/935,
   annettu 28 päivänä kesäkuuta 2018,
   Bangladeshista peräisin olevien betelköynnöksen lehtiä (”Piper Betle”) sisältävien tai niistä koostuvien elintarvikkeiden tuonnin väliaikaisesta keskeyttämisestä annetun täytäntöönpanopäätöksen 2014/88/EU muuttamisesta sen soveltamisajan osalta
   
      
         (tiedoksiannettu numerolla C(2018) 3997)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon elintarvikelainsäädäntöä koskevista yleisistä periaatteista ja vaatimuksista, Euroopan elintarviketurvallisuusviranomaisen perustamisesta sekä elintarvikkeiden turvallisuuteen liittyvistä menettelyistä 28 päivänä tammikuuta 2002 annetun Euroopan parlamentin ja neuvoston asetuksen (EY) N:o 178/2002 (1) ja erityisesti sen 53 artiklan 1 kohdan b alakohdan i alakohdan,
   sekä katsoo seuraavaa:
   
               (1)
            
            
               Asetuksessa (EY) N:o 178/2002 vahvistetaan yleiset periaatteet, jotka koskevat yleisesti elintarvikkeita sekä etenkin elintarvikkeiden turvallisuutta unionin ja jäsenvaltioiden tasolla. Siinä säädetään hätätoimenpiteistä, joita komissio toteuttaa, jos on näyttöä siitä, että jostakin kolmannesta maasta tuotava elintarvike aiheuttaa todennäköisesti vakavan riskin ihmisten terveydelle.
            
         
               (2)
            
            
               Komission täytäntöönpanopäätöksellä 2014/88/EU (2) kiellettiin betelköynnöksen lehtiä sisältävien tai niistä koostuvien elintarvikkeiden tuonti Bangladeshista unioniin alun perin väliaikaisesti 31 päivään heinäkuuta 2014 asti. Se annettiin, kun elintarvikkeiden ja rehujen nopean hälytysjärjestelmän (RASFF) kautta saatiin lukuisia ilmoituksia erilaisten salmonellakantojen, mukaan luettuna Salmonella typhimurium, esiintymisestä Bangladeshista peräisin olevissa betelköynnöksen lehtiä (”Piper betle”, tunnetaan myös nimellä ”paan-lehti” tai ”Betel quid”) sisältävissä tai niistä koostuvissa elintarvikkeissa.
            
         
               (3)
            
            
               Koska Bangladesh ei pystynyt esittämään takeita betelköynnöksen lehtien turvallisesta tuonnista unioniin, komission täytäntöönpanopäätöksillä 2014/510/EU (3), (EU) 2015/1028 (4) ja (EU) 2016/884 (5) jatkettiin kyseisten tuotteiden tuonnin väliaikaisen keskeyttämisen soveltamisaikaa 30 päivään kesäkuuta 2015, 30 päivään kesäkuuta 2016 ja 30 päivään kesäkuuta 2018.
            
         
               (4)
            
            
               Bangladeshin tammikuussa 2018 toimittama toimintasuunnitelma on edelleen puutteellinen, eikä sen tehokkaasta soveltamisesta ja täytäntöönpanon valvonnasta ole mitään takeita. Saadut tiedot eivät nimittäin osoita, että betelköynnösten lehtien tuotanto olisi Euroopan parlamentin ja neuvoston asetuksen (EY) N:o 852/2004 (6) mukaista ja että maa pystyisi toimittamaan luotettavia analyysituloksia akkreditoiduista laboratorioista. Bangladeshin viranomaiset ilmoittivat myös, että betelköynnösten lehtien puhdistukseen käytetään kemiallista puhdistusainetta, mutta mitään käytetyn tuotteen turvallisuuteen ja myrkyllisyyteen liittyviä tietoja ei toimitettu. Vaikka Bangladesh on itse ottanut käyttöön ja hyväksynyt betelköynnöksen lehtien vientikiellon, jota on vuoden 2013 toukokuusta sovellettu keskeytyksettä, RASFF-järjestelmään on vielä kiellon hyväksymisen jälkeen tullut yhteensä 29 ilmoitusta. Sen vuoksi ei voida päätellä, että Bangladeshin antamat takeet ovat ihmisten terveydelle aiheutuvien vakavien riskien osalta riittävät. Sen vuoksi täytäntöönpanopäätöksellä 2014/88/EU käyttöön otetut hätätoimenpiteet olisi pidettävä voimassa.
            
         
               (5)
            
            
               Täytäntöönpanopäätöksen 2014/88/EU soveltamisaikaa olisi näin ollen pidennettävä edelleen.
            
         
               (6)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Korvataan täytäntöönpanopäätöksen 2014/88/EU 4 artikla seuraavasti:
   
      ”4 artikla
      Tätä päätöstä sovelletaan 30 päivään kesäkuuta 2020.”
   
   2 artikla
   Tämä päätös on osoitettu kaikille jäsenvaltioille.
   
      Tehty Brysselissä 28 päivänä kesäkuuta 2018.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 31, 1.2.2002, s. 1.
   
      (2)  Komission täytäntöönpanopäätös 2014/88/EU, annettu 13 päivänä helmikuuta 2014, Bangladeshista peräisin olevien betelköynnöksen lehtiä (”Piper betle”) sisältävien tai niistä koostuvien elintarvikkeiden tuonnin väliaikaisesta keskeyttämisestä (EUVL L 45, 15.2.2014, s. 34).
   
      (3)  Komission täytäntöönpanopäätös 2014/510/EU, annettu 29 päivänä heinäkuuta 2014, Bangladeshista peräisin olevien betelköynnöksen lehtiä (”Piper betle”) sisältävien tai niistä koostuvien elintarvikkeiden tuonnin väliaikaisesta keskeyttämisestä annetun täytäntöönpanopäätöksen 2014/88/EU muuttamisesta sen soveltamisajan osalta (EUVL L 228, 31.7.2014, s. 33).
   
      (4)  Komission täytäntöönpanopäätös (EU) 2015/1028, annettu 26 päivänä kesäkuuta 2015, Bangladeshista peräisin olevien betelköynnöksen lehtiä (”Piper betle”) sisältävien tai niistä koostuvien elintarvikkeiden tuonnin väliaikaisesta keskeyttämisestä annetun täytäntöönpanopäätöksen 2014/88/EU muuttamisesta sen soveltamisajan osalta (EUVL L 163, 30.6.2015, s. 53).
   
      (5)  Komission täytäntöönpanopäätös (EU) 2016/884, annettu 1 päivänä kesäkuuta 2016, Bangladeshista peräisin olevien betelköynnöksen lehtiä (”Piper betle”) sisältävien tai niistä koostuvien elintarvikkeiden tuonnin väliaikaisesta keskeyttämisestä annetun täytäntöönpanopäätöksen 2014/88/EU muuttamisesta sen soveltamisajan osalta (EUVL L 146, 3.6.2016, s. 29).
   
      (6)  Euroopan parlamentin ja neuvoston asetus (EY) N:o 852/2004, annettu 29 päivänä huhtikuuta 2004, elintarvikehygieniasta (EUVL L 139, 30.4.2004, s. 1).